ಅತ್ಯಾಚಾರ ಹಾಗೂ ಕೊಲೆ ಪ್ರಕರಣ ಭಾರತೀಯನಿಗೆ 37 ವರ್ಷ ಜೈಲು ಶಿಕ್ಷೆ ವಿಧಿಸಿದ ಇಂಗ್ಲೆಂಡ್ ಕೋರ್ಟ್ ಅತ್ಯಾಚಾರ ಹಾಗೂ ಕೊಲೆ ಆರೋಪ ಎದುರಿಸುತ್ತಿದ್ದ ಭಾರತ ಮೂಲದ ವ್ಯಕ್ತಿಗೆ ಇಂಗ್ಲೆಂಡ್ ಕೋರ್ಟ್ ಜೀವಾವಧಿ ಶಿಕ್ಷೆ ನೀಡಿದೆ. ಈತ ಮಾಡಿದ್ದ ಅತ್ಯಾಚಾರ ಹಾಗೂ ಕೊಲೆ ಪ್ರಕರಣ ಇಡೀ ಇಂಗ್ಲೆಡ್ ಅನ್ನು ಬೆಚ್ಚಿ ಬೀಳಿಸಿತ್ತು. ಅಮನ್ ವ್ಯಾಸ್ ಶಿಕ್ಷೆಗೆ ಒಳಗಾದ ವ್ಯಕ್ತಿ. ಈತ ಇಂಗ್ಲೆಂಡ್ನಲ್ಲಿ ಅತ್ಯಾಚಾರ ಮಾಡಿ ಭಾರತಕ್ಕೆ ಓಡಿ ಬಂದಿದ್ದ. ಇಂಗ್ಲೆಂಡ್ ಕೋರಿಕೆ ಮೇರೆಗೆ ಈತನ್ನು ಭಾರತ ಗಡೀಪಾರು ಮಾಡಿತ್ತು. ಅಮನ್ ಅನೇಕರ ಮೇಲೆ ಅತ್ಯಾಚಾರ ಎಸಗಿ ಹತ್ಯೆ ಮಾಡಿದ್ದ. ಈ ಆರೋಪ ಸಾಬೀತಾದ ಹಿನ್ನೆಲೆಯಲ್ಲಿ ಕ್ರೊಯ್ಡಾನ್ ಕ್ರೌನ್ ಕೋರ್ಟ್ ಈತನಿಗೆ 37 ವರ್ಷಗಳ ಕಾಲ ಜೈಲು ಶಿಕ್ಷೆ ವಿಧಿಸಿದೆ. ಅಮನ್ ವ್ಯಾಸ್ ಮಾಡಿರುವ ತಪ್ಪು ಸಾಬೀತಾಗಿದೆ. ಈತ ಮಾಡಿರುವ ತಪ್ಪಿಗೆ ಯಾವ ಶಿಕ್ಷೆ ಕೊಟ್ಟರೂ ಕಡಿಮೆಯೇ ಹೀಗಾಗಿ ಆತನಿಗೆ 37 ವರ್ಷ ಜೈಲು ಶಿಕ್ಷೆ ವಿಧಿಸುತ್ತಿದ್ದೇವೆ ಎಂದು ಕ್ರೊಯ್ಡಾನ್ ಕ್ರೌನ್ ಕೋರ್ಟ್ನ ಜಡ್ಜ್ ಹೇಳಿದ್ದಾರೆ. ಮೈಕಲ್ ಸಮರ್ವೀರಾ ಎಂಬಾಕೆಯಮೇಲೆ ಅತ್ಯಾಚಾರ ಮಾಡಿ ಕೊಲೆ ಮಾಡಿದ್ದ. ನಂತರ ಮೂರು ಯುವತಿಯರ ಮೇಲೆ ವ್ಯಾಸ್ ಅತ್ಯಾಚಾರ ನಡೆಸಿದ್ದ. ಅಷ್ಟೇ ಅಲ್ಲ ನಂತರ ಅವರನ್ನು ಕೊಲೆ ಮಾಡಿದ್ದಾನೆ. ಮಾಡಿರುವ ಅಪರಾಧದಿಂದ ತಪ್ಪಿಸಿಕೊಳ್ಳಲು ಈತ ಭಾರತಕ್ಕೆ ಪರಾರಿಯಾಗಿದ್ದ. ಭಾರತದಿಂದ ಈತನ್ನು ಗಡೀಪಾರು ಮಾಡುವಂತೆ ಇಂಗ್ಲೆಂಡ್ ಕೇಳಿಕೊಂಡಿತ್ತು. ಇಂಗ್ಲೆಂಡ್ ಕೋರಿಕೆ ಮೇರೆಗೆ ಭಾರತದಿಂಧ ಆತನನ್ನು ಗಡೀಪಾರು ಮಾಡಲಾಗಿತ್ತು. ಈಗ ಆರೋಪ ಸಾಬೀತಾದ ಹಿನ್ನೆಲೆಯಲ್ಲಿ ಜೈಲು ಶಿಕ್ಷೆ ಅನುಭವಿಸುವ ಪರಿಸ್ಥಿತಿ ಎದುರಾಗಿದೆ.